Diari Oficial de la Generalitat Valenciana


Sumari del DOGV 7566, del 08-07-2015 (2015/6314)

RESOLUCIÓ de 26 de juny de 2015, de la Direcció General de Formació Professional i Ensenyances de Règim Especial, per la qual es dicten instruccions per a l'admissió i matrícula en cicles formatius de Formació Professional establits a l'empara de la Llei Orgànica 2/2006, de 3 de maig, d'Educació, d'aquelles persones que hagen participat en algun dels procediments d'avaluació i acreditació de les competències professionals adquirides a través de l'experiència laboral o de vies no formals de formació, convocats en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7566

Data del DOGV
:   08-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6314


Data del document
:   26-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 de juny de 2015, de la Direcció General de Formació Professional i Ensenyances de Règim Especial, per la qual es dicten instruccions per a l'admissió i matrícula en cicles formatius de Formació Professional establits a l'empara de la Llei Orgànica 2/2006, de 3 de maig, d'Educació, d'aquelles persones que hagen participat en algun dels procediments d'avaluació i acreditació de les competències professionals adquirides a través de l'experiència laboral o de vies no formals de formació, convocats en l'àmbit de la Comunitat Valenciana. [2015/6314]  
  
  
El procediment d'avaluació i acreditació de les competències professionals és un dels instruments i accions del Sistema Nacional de Qualificacions i Formació Professional, tal com establix l'article 4, apartat 1, lletra b, i l'article 8, ambdós de la Llei Orgànica 5/2002, de 19 de juny, de les Qualificacions i de la Formació Professional.  
Per mitjà del Reial Decret 1224/2009, de 17 de juliol, de reconeixement de les competències professionals adquirides per experiència laboral, s'establix el procediment i els requisits per a l'avaluació i acreditació de les competències professionals adquirides per les persones a través de l'experiència laboral o de vies no formals de formació, així com els efectes d'eixa avaluació i acreditació de competències.  
Respecte d'això l'Administració educativa ha previst, en l'article 40 del Reial Decret 1147/2011, de 29 de juliol, pel qual s'establix l'ordenació general de la Formació Professional del sistema educatiu, que l'acreditació parcial d'unitats de competència obtinguda a través del procediment determinat pel Reial Decret 1224/2009, permetrà, als qui desitgen cursar les ensenyances de la Formació Professional del sistema educatiu, sol·licitar la convalidació o exempció dels mòduls professionals establits en la norma que regule cada títol o curs d'especialització, a fi de completar o finalitzar les esmentades ensenyances.  
El Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, atribuïx al Servici de Gestió de la Formació i Qualificació Professional, de la Direcció General de Formació Professional i Ensenyances de Règim Especial, la funció de gestionar el procediment de reconeixement, avaluació i certificació de les competències professionals, així com l'ordenació i gestió de totes les ensenyances de Formació Professional.  
A fi de facilitar que les persones que hagen participat en procediments d'avaluació i acreditació de les competències professionals, adquirides a través de l'experiència laboral o de vies no formals de formació convocats a la Comunitat Valenciana puguen cursar mòduls professionals per a aconseguir un títol de Formació Professional i en virtut de les competències establides en el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer. Matrícula condicionada i ampliació de matrícula en el curs 2015-2016 per a l'alumnat matriculat en cicles formatius de Formació Professional en règim semipresencial participant en el procediment d'avaluació i acreditació de les competències professionals adquirides a través de l'experiència laboral o de vies no formals de formació convocats a la Comunitat Valenciana  
L'alumnat que, a fi d'obtindre el títol de tècnic o tècnic superior i havent participat en procediments d'avaluació i acreditació de les competències professionals convocats a la Comunitat Valenciana, es trobe cursant les ensenyances de grau mitjà o de grau superior en règim semipresencial, podrà realitzar la matrícula condicionada d'aquells mòduls professionals que es fixen, en els reials decrets pels quals s'establixen els títols de tècnic i tècnic superior, com a susceptibles de convalidació quan l'alumnat aporte documentalment estar en possessió d'unitats de competència acreditades d'acord amb el que establix l'article 8 de la Llei Orgànica 5/2002, de 19 de juny.  
  
Una vegada resolta la convalidació dels mòduls professionals, este alumnat podrà ampliar matrícula dels mòduls professionals sempre que no se supere el límit màxim de 1.000 hores.  
Segon. Ampliació de matrícula en el curs 2015-2016 per a l'alumnat matriculat en cicles formatius de Formació Professional en règim presencial participant en el procediment d'avaluació i acreditació de les competències professionals adquirides a través de l'experiència laboral o de vies no formals de formació convocats a la Comunitat Valenciana.  
L'alumnat que, a fi d'obtindre el títol de tècnic o tècnic superior i havent participat en procediments d'avaluació i acreditació de les competències professionals convocats a la Comunitat Valenciana, es trobe cursant el primer curs de les ensenyances de grau mitjà o de grau superior en règim presencial, podrà matricular-se del segon curs sempre que, una vegada resolta la convalidació dels mòduls professionals de primer curs li queden pendents de superació mòduls professionals la càrrega horària de la qual en el seu conjunt no supere les 240 hores.  
  
En el cas que l'alumnat que realitze l'ampliació de matrícula no poguera assistir a classe dels mòduls de primer curs per incompatibilitat d'horaris, estos tindran el tractament de mòduls no superats de primer curs, de manera que es cursaran com a pendents i hauran d'aplicar el programa de recuperació corresponent.  
  
Tercer. Procediment que ha de seguir la direcció del centre educatiu respecte a la gestió de la matrícula condicionada i l'ampliació de matrícula de l'alumnat matriculat en cicles formatius de Formació Professional i participar en el procediment d'avaluació i acreditació de les competències professionals adquirides a través de l'experiència laboral o de vies no formals de formació convocats a la Comunitat Valenciana.  
La direcció del centre educatiu en què es trobe matriculat l'alumnat a què es referix l'apartat primer, haurà de realitzar la matrícula condicionada d'aquell alumnat que, en vista d'esta resolució, ho sol·licite.  
  
Així mateix, sempre que hi haja vacants, abans del 13 de novembre de 2015 la direcció del centre educatiu en què es trobe matriculat l'alumnat a què es referixen els apartats primer i segon de la present resolució, haurà de gestionar l'ampliació de matrícula de les sol·licituds rebudes, tenint este període de matrícula la consideració d'extraordinari.  
  
  
DISPOSICIONS TRANSITÒRIES  
  
Primera  
Les disposicions previstes en l'esmentada resolució seran aplicables en este curs acadèmic 2015-2016.  
  
DISPOSICIONS FINALS  
  
Primera. Compliment de les instruccions  
La direcció de cada centre educatiu complirà i farà complir el que establix esta resolució i adoptarà les mesures necessàries perquè el seu contingut siga conegut per tots els membres de la comunitat educativa.  
  
La Inspecció Educativa vetlarà pel compliment del que establix esta resolució.  
  
Segona. Producció d'efectes  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
Tercera. Recursos  
Contra esta resolució, que no esgota la via administrativa, els interessats podran interposar un recurs d'alçada davant de la consellera d'Educació, Cultura i Esport en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 26 de juny de 2015.- El director general de Formació Professional i Ensenyances de Règim Especial: Marcial Díaz Garrigues.